РЕПУБЛИКА СРБИЈА

ОПШТИНА ЋУПРИЈА

ОПШТИНСКА УПРАВА

13 ОКТОБАР БР. 7

Број: 404-7-1/2020-04

Дана: 14.02.2020. године

На основу члана 60. став 1. тачка 1. Закона о јавним набавкама („Сл. гласник РС” бр. 124/2012,14/15 и 68/15 у даљем тексту: Закон) општина Ћуприја објављује:

**I. ПОЗИВ ЗА ПОДНОШЕЊЕ ПОНУДА**

У отвореном поступку јавне добра – Набавка електричне енергије ЈН бр. 404-7-1/2020-04 наручилац општина Ћуприја, ул.13 Октобра бр,7, ПИБ:101375417**,** позива све заинтересоване понуђаче да поднесу своју писмену понуду у складу са конкурсном документацијом за јавну набавку добра - набавка електрична енергије.

Понуда мора да бити у целости припремљена у складу са конкурсном документацијом и мора да испуњава све услове у поступку јавне набавке по ЗЈН.

**1.** **ОПШТИ ПОДАЦИ О НАРУЧИОЦУ**

|  |  |
| --- | --- |
| Пун назив наручиоца | Општинска управа Ћуприја |
| Адреса наручиоца | Ул. 13 Октобар бр.7 |
| Матичан број | 07183968 |
| Порески идентификациони број (ПИБ) | 101375417 |
| Шифра делатности | 8411 |
| Број текућег рачуна | 840-110640-45 |
| Телефон | 035/8150901 |
| Факс | 035/8476-530 |
| Е-mail | nabavke@cuprija.rs  |

* 1. ОБЕЗБЕЂЕЊЕ СРЕДСТАВА ЗА ЈАВНУ НАБАВКУ

Средства за реализацију јавне, обезбеђена су Одлуком о буџету општине Ћуприја за 2020.годину („ Сл.Гласник општина Ћуприја“ бр.45/19) и Финасијским планом за Општинску управу општине Ћуприја бр. 402-5/2020-01-2 од 03.02.2020. године, позиција 128, конто 421200, функција 130.

Плаћање доспелих обавеза насталих у 2020. години вршиће се до висине одобрених апропријација ( средстава на позицији у фин. плану) за ту намену, у складу са законом који уређује буџет за 2020. годину.

За део реализације уговора који се односи на 2021. годину , реализација Уговора ће зависити од одобрених средстава предвиђених Законом којим се уређује буџет за 2021. годину ( Фин.план за 2021. годину).

Процењена вредност набавке је 3.333.333,00 без ПДВ-а.

**1.2. ПРЕДМЕТ ЈАВНЕ НАБАВКЕ**:

Предмет јавне набавке бр. 404-7-1/2020-04 је набавка електричне енергије.

Назив и ознака из општег речника набавке: **09310000** - електрична енергија**.**

**1.3. ВРСТА ПОСТУПКА ЈАВНЕ НАБАВКЕ:**

Предметна јавна набавка се спроводи у отвореном поступку јавне набавке, у складу са Законом о јавним набавкама („Сл.гласник РС“, бр. 124/2012,14/15 и 68/15) и подзаконским актима којима се уређују јавне набавке а по Одлуци о покретању поступка бр. 404-7-1/2020-04-1 од 14.02.2020. године.

- Законом о енергетици ("Сл.гласник РС" бр.145/2014 и 95/2018 - др. закон)

- Законом о општем управном поступку у делу који није регулисан законом о јавним набавкама ("Сл.лист СРЈ" бр.18/16 и 95/2018- аутентично тумачење);

- Уредбом о условима испоруке и снабдевања електричном енергијом (''Сл. Гласник РС'' бр. 63/2013 и 91/2018).

- Одлуком о усвајању Правила о раду тржишта електричне енергије (''Сл. гласник РС'' бр. 63/2013 и 91/2018)

* 1. **КРИТЕРИЈУМ ЗА ДОДЕЛУ УГОВОРА**

Избор најповољније понуде наручилац ће извршити применом критеријума ,,најнижа понуђена цена“.

**Елементи критеријума, односно начин на основу којих ће наручилац извршити доделу уговора у ситуацији када постоје две или више понуда са једнаким бројем пондера или истом понуђеном ценом**

Уколико две или више понуда имају исту најнижу понуђену цену, као најповољнија биће изабрана понуда оног понуђача који је понудио краћи рок важења понуде.

Уколико ни након примене горе наведеног резервног елемента критеријума није могуће донети одлуку о додели уговора, наручилац ће уговор доделити понуђачу који буде извучен путем жреба. Наручилац ће писмено обавестити све понуђаче који су поднели понуде о датуму када ће се одржати извлачење путем жреба. Жребом ће бити обухваћене само оне понуде које имају једнаку најнижу понуђену цену исти гарантни рок и исти рок испоруке. Извлачење путем жреба наручилац ће извршити јавно, у присуству понуђача, и то тако што ће називе понуђача исписати на одвојеним папирима, који су исте величине и боје, те ће све те папире ставити у провидну кутију одакле ће извући само један папир. Понуђачу чији назив буде на извученом папиру ће бити додељен уговор. Понуђачима који не присуствују овом поступку, наручилац ће доставити записник извлачења путем жреба.

**1.5**. **РОК И НАЧИН ПОДНОШЕЊА ПОНУДА**

Рок за подношење понуда је **16.03.2020. године** до **10** часова, и благовременим ће се сматрати све понуде које стигну на **писарници** наручиоца најкасније последњег дана наведеног рока, **до 10 часова.**

Наручилац ће, по пријему понуде, назначити датум и сат њеног пријема.

Понуду коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом. Наручилац ће након окончања поступка отварања понуда, неблаговремену понуду вратити неотворену понуђачу, са назнаком да је поднета неблаговремено.

У року за подношење понуда понуђач може изменити, допунити или опозвати своју понуду на начин који је одређен за подношење понуда. Понуђач је дужан да јасно назначи који део понуде мења, односно која документа накнадно доставља.

По истеку рока за подношење понуда понуђач не може да повуче нити да мења своју понуду, а уколико то учини или не потпише уговор о јавној набавци када његова понуда буде изабрана као најповољнија, наручилац ће закључење уговора понудити првом следећем понуђачу чија је понуда била најповољнија.

Понуде се подносе непосредно (лично) или путем поште на адресу наручиоца:

Понуду доставити на адреси: **ОПШТИНСКА УПРАВА ОПШТИНЕ ЋУПРИЈА**, 13 Октобар бр.7, 35230 Ћуприја, са назнаком: „**Понуда за јавну набавку** добра, **ЈН. БР.404-7-1/2020-04** набавка електричне енергије**,** -**НЕ ОТВАРАТИ**“.

Понуђач подноси понуду у затвореној коверти овереној печатом и на полеђини коверте наводи: назив и адресу понуђача, телефон, факс, и Е-mail понуђача и име и презиме за контакт именовано од стране понуђача.

**1.6. ВРЕМЕ И МЕСТО ОТВАРАЊА ПОНУДА**

Отварање понуда је јавно. Понуде ће се отварати одмах, по истеку рока за подношење понуда, односно **16.03.2020. године у 10 часова и 15 минута.**

Отварање понуда ће се обавити сали за састанке општине Ћуприја.

Отварању понуда могу присуствовати сва заинтересована лица.

Пре почетка јавног отварања понуда, представници понуђача који ће присуствовати поступку отварања понуда, уколико нису власници или директори понуђача, дужни су да наручиоци предају Овлашћење представника понуђача на основу којег ће доказати овлашћење за учешће у поступку јавне набавке понуда. Представници понуђача који не буду поднели писмено Овлашћење представника понуђача могу само присуствовати поступку отварања понуде али не могу износити примедбе.

**1.7.** **РОК У КОМЕ ЋЕ НАРУЧИЛАЦ ДОНЕТИ ОДЛУКУ О ДОДЕЛИ УГОВОРА**

Одлука о додели уговора биће донета у року од **25 дана** од дана јавног отварања понуда. Наведену одлуку наручилац ће објавити на Порталу јавних набвки и на својој интернет страници року од три дана од дана њеног доношења.

**1.8**. **НАЧИН ПРЕУЗИМАЊА КОНКУРСНЕ ДОКУМЕНТАЦИЈЕ** :

Конкурсна документација је доступна на Порталу јавних набавки и на интернет адреси:www.cuprija.rs

* 1. **УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ:**

Право учешћа имају сва физичка и правна лица која испуњавају услове из члана 75.и 76. Закона о јавним набавкама.

Услови које сваки понуђач треба да испуни као и начин на који се доказује испуњеност услова су ближе одређени конкурсном документацијом.

**1.10.** **ЛИЦА ЗА КОНТАКТ:**

Лицa за контакт Милан Антић, дипл. правник, телефон 035/815-0901

Лице за у вези спецификације бројила **Џелатовић Жељко, дипл. инж. ел.**